Fa vint-i-cinc anys que VilaWeb va començar a caminar. Ara, amb tota l'experiència acumulada, sabem que si aconseguim prou suport podem elevar la potència a 25 i fer el millor diari del món. Digital, català i en català. Ens ajudeu a fer-ho possible?

Compromís ha exigit al govern espanyol el traspàs del servei de rodalia al País Valencià, a més d’una inversió de 3,6 milions d’euros per a oferir un servei ‘en condicions dignes després d’anys d’oblit’. La coalició també considera que la inversió ha de servir per a compensar el ‘deute històric d’infrainversió‘ en aquesta infrastructures. Compromís s’emmiralla en la fórmula utilitzada en la transferència feta al Principat, en què es preveu una compensació anual per dèficit d’explotació.

L’objectiu, segons la coalició, és aprofitar la inversió per ampliar la xarxa fins als 745 quilòmetres per tal de ‘cobrir les deficiències actuals’ i després transferir les competències de gestió de rodalia a la Generalitat, que ho incorporaria als sistemes de gestió de transport públic. A tot plegat, segons Compromís, caldria afegir una transferència anual de 63 milions per a compensar el dèficit de gestió de la xarxa.